section_heading: Radnja
paragraph_text: Godine 1980. američki kongresmen Charlie Wilson (Tom Hanks) više je zainteresiran za dobar provod nego za zakonodavstvo zbog čega priređuje velike zabave i u svom uredu zapošljava uglavnom mlade i privlačne djevojke. Njegov privatni život uskoro se nađe pod istragom zbog optužbi o uzimanju kokaina, a istragu vodi tadašnji američki državni odvjetnik Rudy Giuliani kao dio veće istrage o općenitom ponašanju kongresmena. Istraga na kraju ne dovede do podizanja optužnice protiv Charlieja.